EkBass/fiwiki-20250220-pages-articles huggingface dataset:
Borja Mayoral

Borja Mayoral Moya (s. 5. huhtikuuta 1997 Parla, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Getafea. Oikeajalkainen Mayoral on pelipaikaltaan hyökkääjä.http://www.transfermarkt.co.uk/borja- mayoral/profil/spieler/298976#subnavi == Seurajoukkueura == Mayoral on edustanut Real Madridin juniorijoukkueita vuodesta 2007 alkaen. Kaudella 2014–2015 hän oli yhdessä ottelussa edustusjoukkueen vaihtopenkillä. Mayoral pelasi kauden aikana myös seuran reservijoukkueessa Real Madrid Castillassa viisi ottelua tehden niissä kaksi maalia.http://www.transfermarkt.co.uk/borja- mayoral/leistungsdatenverein/spieler/298976 == Maajoukkueura == Mayoral edusti vuonna 2013 Espanjan alle 17-vuotiaiden maajoukkuetta kahdessa ottelussa tehden yhden maalin. Vuodesta 2014 hän on kuulunut alle 19-vuotiaiden joukkueeseen. Vuoden 2015 EM-kilpailuissa Mayoral voitti maalikuninkuuden kolmella osumallaan ja juhli myös EM- kultaa.http://www.transfermarkt.co.uk/borja- mayoral/nationalmannschaft/spieler/298976/verein_id/12609 == Saavutukset == Espanja * Alle 19-vuotiaiden EM-kilpailut: kultaa (2015) Henkilökohtainen * Alle 19-vuotiaiden EM-kilpailut: maalikuninkuus (2015) == Lähteet == == Aiheesta muualla == * Borja Mayoralin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Viljakansaari

Viljakansaari on suuri noin 20 km pitkä saari Pihlajavedessä Puumalassa. Saaren pinta-ala on 115 km². Saareen on tieyhteys Leukoin sillan yli etelästä Leukoinsalmen yli. Saareen liikennöi Kietevälän lossi pohjoisesta PartalansaareltaPuumalan Kietävälän lossi viimeistelyssä; Länsi-Savo 23.7.2012 ja Rongonsalmen lossi idästä Lieviskästä. == Katso myös == * Luettelo Suomen sisävesien suurimmista saarista == Lähteet == Luokka:Pihlajavesi (Saimaa) Luokka:Puumalan saaret Luokka:Suomen sisävesien saaret
The Cinematic Orchestra

The Cinematic Orchestra on brittiläinen nu-jazzia ja elektronista musiikkia soittava yhtye. Sen perusti Jason Swinscoe vuonna 1999. Yhtyeellä on sopimus levy-yhtiö Ninja Tunen kanssa. ==Diskografia== ===Studioalbumit=== * * * * == Aiheesta muualla == * Luokka:Brittiläiset yhtyeet Luokka:Brittiläiset elektronisen musiikin yhtyeet Luokka:Brittiläiset jazzyhtyeet
Charing Cross Road

Charing Cross Road on katu Keski-Lontoossa. Se alkaa Charing Crossin rautatieaseman läheltä ja jatkuu pohjoiseen Oxford Streetille. Kadun pituus on noin yksi kilometri. Katu on tunnettu kirjakaupoistaan ja antikvariaateistaan, joiden määrä tosin on 2000-luvulla vähentynyt. Entisen Astoria-klubin naapurustossa Denmark Streetin risteyksen alueella on musiikkikauppoja ja soitinliikkeitä. ==Charing Cross Road kirjallisuudessa ja elokuvissa== Rakas vanha kirja () on Helene Hanffin kirjoittama kirjeromaani vuodelta 1970. Siihen perustuva elokuva 84 Charing Cross Road sai ensi-iltansa vuonna 1987. Elokuvan pääosissa näyttelevät Anthony Hopkins ja Anne Bancroft. Harry Potter -tarinoissa esiintyvä majatalo Vuotava noidankattila sijaitsee Charing Cross Roadilla.Potter In London The-magician.co.uk. ==Lähteet== == Aiheesta muualla == Luokka:Lontoon kadut
Jaga Jazzist

Jaga Jazzist on norjalainen kokeellista jazzia soittava yhtye. Yhtyeellä on nykyisin sopimus levy-yhtiö Ninja Tunen kanssa. ==Diskografia== ===Albumit=== * (Thug Records) * (Smalltown Supersound) * (WEA International Inc.) * (Ninja Tune) * (Ninja Tune) * (Ninja Tune) * (Ninja Tune) * (Brainfeeder) ===EP:t=== * (dBut) * (WEA International Inc.) * (Smalltown Supersound) * (Gold Standard Laboratories) * (Ninja Tune) * (Ninja Tune) == Aiheesta muualla == * Luokka:Norjalaiset yhtyeet Luokka:Norjalaiset jazzyhtyeet Luokka:Norjalaiset rockyhtyeet Luokka:Norjalaiset elektronisen musiikin yhtyeet
Francisco Rodríguez (jalkapalloilija)

Francisco José Rodríguez Araya (s. 8. helmikuuta 1995 Zürich) on sveitsiläis- chileläinen jalkapalloilija, joka edustaa Sveitsin Superliigassa pelaavaa FC Luzernia. Oikeajalkainen Rodríguez on pelipaikaltaan oikea laitapelaaja.http://www-hherzog.transfermarkt.hu/francisco- rodriguez/profil/spieler/227967 == Ura == === Seurajoukkueura === Rodríguezin kasvattajaseura on FC Zürich. Hän debytoi seuran edustusjoukkueessa Raiffeisen Super Leaguessa kaudella 2014–2015, jonka aikana hän teki 28 pelaamassaan ottelussa kaksi maalia. Kauden aikana Rodríguez debytoi myös Eurooppa- liigassa.http://www-hherzog.transfermarkt.hu/francisco- rodriguez/leistungsdatenverein/spieler/227967 Heinäkuussa 2015 Rodríguez siirtyi Saksan Bundesliigan VfL Wolfsburgiin, jossa hän oli heti mukana voittamassa DFL-Supercupia. === Maajoukkueura === Rodríguez on syntynyt Sveitsissä chileläiselle äidille ja espanjalaiselle isälle, joten hän voi edustaa maajoukkuetasolla mitä tahansa näistä kolmesta maista. Hän on edustanut alle 19,- alle 20- ja alle 21-vuotiaissa Sveitsiä ja on kieltäytynyt Chilen jalkapallomaajoukkueen kutsusta. == Muuta == Rodríguezin isoveljet Roberto ja Ricardo Rodríguez ovat myös jalkapalloilijoita. Ricardo edustaa niin ikään VfL Wolfsburgia ja kuuluu Sveitsin jalkapallomaajoukkueeseen. == Saavutukset == VfL Wolfsburg * DFL-Supercup: 2015 == Lähteet == Luokka:Sveitsiläiset jalkapalloilijat Luokka:Chileläiset jalkapalloilijat Luokka:Vuonna 1995 syntyneet Luokka:Elävät henkilöt
Matevos Isaakjan

Matevos "Matos" Isaakjan (s. 17. huhtikuuta 1998 MoskovaMatevos Isaakjan Driver Database) on venäläinen moottoriurheilija ja Armenialaista sukujuurta. Hän kuuluu SMP Racingin nuorten kuljettajien kehitysohjelmaan. Hänen kaksoiveli Nerses Isaakjan on myös moottoriurheilija. == Ura == Isaakjan aloitti uransa Karting-luokissa vuonna 2010 sijoittuen viidenneksi Russian Super Mini Championship -luokassa. Vuonna 2012 hän sijoittui viidenneksi Venäjän KF3-luokassa. Vuonna 2013 Isaakjan aloitti kilpauransa Ranskan Formula 4 -sarjassa saavuttaen viisi palkintosijaa sijoittuen loppupisteissä viidenneksi. Vuonna 2014 Isaakjan siirtyi Formula Renault Alps -sarjaan saavuttaen kaksi voittoa, kaksi paalupaikkaa ja seitsemän palkintosijaa sijoittuen sarjan kolmanneksi. Samana vuonna hän kilpaili Uudessa-Seelannissa Toyota Racing Series -sarjaa sijoittuen sarjan yhdeksänneksi. Vuonna 2015 Isaakjan kilpaili Eurocup Formula Renault -sarjassa. Hän saavutti kaksi kolmossijaa ja 87 pistettä sijoittuen sarjan kymmenenneksi. Samana vuonna hän jatkoi Alps -sarjassa ja voitti siellä Junior -luokan mestaruuden. Hän ajoi myös neljä kilpailua GP3-sarjassa saavuttaen kaksi pistettä. Vuonna 2016 Isaakjan ajoi täyden kauden GP3-sarjassa. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2019 Sauber Junior Team by Charouz BHR FEA BHR SPR AZE FEA AZE SPR ESP FEA ESP SPR MON FEA MON SPR FRA FEA FRA SPR AUT FEA AUT SPR GBR FEA GBR SPR HUN FEA HUN SPR BEL FEA BEL SPR ITA FEA ITA SPR RUS FEA 18 RUS SPR 13 ABU FEA 15 ABU SPR Kesk. 0 25. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Koiranen GP ESP FEA ESP SPR AUT FEA AUT SPR GBR FEA GBR SPR HUN FEA HUN SPR BEL FEA BEL SPR ITA FEA ITA SPR RUS FEA RUS SPR BHR FEA Kesk. BHR SPR 14 ABU FEA 9 ABU SPR 12 2 21. 2016 Koiranen GP ESP FEA 11 ESP SPR 6 AUT FEA Kesk. AUT SPR Kesk. GBR FEA 21 GBR SPR 18 HUN FEA 12 HUN SPR 8 GER FEA Kesk. GER SPR 13 BEL FEA 8 BEL SPR 4 ITA FEA Kesk. ITA SPR Kesk. MAL FEA 15 MAL SPR 14 ABU FEA Kesk. ABU SPR 16 17 17. ==Lähteet== Luokka:Venäläiset autourheilijat Luokka:Vuonna 1998 syntyneet Luokka:GP3-kuljettajat Luokka:Elävät henkilöt
Merkityksen isotopia

Merkityksen isotopia tarkoittaa semiotiikassa laajasti ymmärrettynä merkityksen moniselitteisyyttä ja sen ilmaisemisen ja hyödyntämisen keinoja tekstissä, kielessä ja kulttuurissa. Isotopia perustuu siihen, että on olemassa merkitysten luokkien joukko, joka mahdollistaa tekstin lukemisen kokonaisuutena.Greimas 1979, 292 Nämä luokat ja siten myös lukemisessa muodostuva kokonaisuus ovat vähintään osittain kulttuurisidonnaisia. On olemassa myös globaalisti ymmärrettyjä universaaleja merkityksiä ja merkitysten luokkia sekä toisaalta yllättäviä poikkeuksia. Värispektriä on pidettävä yleispätevänä kategoriana, silti värit voidaan jaotella kulttuureissa eri tavoin.Greimas 1979, 35 Monet vitsit, arvoitukset ja tarinat hyödyntävät tyylikeinojensa kautta isotopiaa. Vitsin tai arvoituksen alussa tapahtuvassa esittelyssä tuodaan esiin isotopian ensimmäinen osa, jonka tarjoama merkitys seuraavaksi esitettävässä dialogiksi kutsutussa elementissä haastetaan tai rikotaan luomalla ensimmäiselle isotopialle vastakohta.Greimas 1979, 85-86 Sanaristikoissa ja piilosanatehtävissä vihjeen ja ratkaisun välinen suhde ilmentää isotopiaa.Greimas 1979, 106-108 Myös esimerkiksi kuvataide käyttää isotopioita merkitysten luomiseen. Gustave Dorén maalaus Baabelin tornista hyödyntää Veivon ja Huttusen analyysin mukaan neljää isotopiasuhdetta. Maalaus esittää tilanteet ennen ja jälkeen kielen sekoittumisen: yhteinen kieli mahdollistaa taivaisiin ulottuvan tornin rakentamisen, joka keskeytyy, kun yhteistyön kyky menetetään kielten moninaisuuteen. Isotopiat ovat tällöin: 1) ennen vs. jälkeen, 2) yksi kieli vs. monta kieltä, 3) rakentamisen kyky vs. kyvyn puuttuminen, 4) ylpeys vs. nöyryys.Veivo & Huttunen 1999, 69-70 Umberto Econ mukaan isotopia on, sellaisena kuin Greimas sen Strukturaalisessa semantiikassa esittelee, ennen kaikkea kattotermi (umbrella term), joka käsittelee koherenssia useilla tekstin tasoilla.Eco 1980, 147. ==Lähteet== * * * ===Viitteet=== ==Kirjallisuutta== * Hjelmslev, Louis 1961: Prolegomena to a Theory of Language (revised english edition) * Tarasti, Eero 1990: Johdatusta semiotiikkaan. Esseitä taiteen ja kulttuurin merkkijärjestelmistä. Gaudeamus, Helsinki. * Tarasti, Eero 1994: A Theory of Musical Semiotics. Indiana University Press, Bloomington. ==Aiheesta muualla== * * Luokka:Semantiikka Luokka:Semiotiikka
Thrud

Thrud (myös Trud ja Thrudr) on skandinaavisessa mytologiassa ukkosenjumala Thorin tytär. Toiset jumalat olivat luvanneet Thrudin vaimoksi kääpiö Allvisille palkaksi siitä, että kääpiö takoisi heille aseita. Thoria sopimus ei kuitenkaan miellyttänyt, sillä hänestä kääpiö ei ollut sopiva vävyksi. Niinpä Thor järjesti kokeen estääkseen avioliiton. Allvisin oli todistettava suuri viisautensa tässä kokeessa. Thor pitkitti koetta aamunkoittoon asti, jolloin auringonsäteet osuivat Allvisiin ja tämä muuttui kiveksi. Eddan Grimnirin runon mukaan Thrud on myös yksi valkyrioista, jotka tarjoilevat Valhallassa olutta taistelussa kuolleille urhoille.Tynni 1982, s. 95 == Lähteet == *Eddan jumalrunot. Suomentanut sekä johdannolla ja selityksillä varustanut Aale Tynni. Porvoo Helsinki Juva: WSOY, 1982 (2. painos 1998). ISBN 951-0-11503-7. === Viitteet === Luokka:Skandinaavinen mytologia
Homoseriini

Homoseriini (C4H9NO3) on ei-proteinogeenisiin aminohappoihin eli proteiinisynteesiin osallistumattomiin aminohappoihin kuuluva orgaaninen yhdiste. Yhdistettä esiintyy kasveissa ja bakteereissa osana eräiden aminohappojen biosynteesiä. Homoseriinin rakenne poikkeaa seriinistä siten, että homoseriinissä on yksi CH2-yksikkö enemmän. == Ominaisuudet, biosynteesi ja biologinen rooli == Huoneenlämpötilassa homoseriini on valkoista kiteistä ainetta. Se liukenee erittäin hyvin veteen. Yhdiste on optisesti aktiivinen ja sen luonnossa esiintyvän enantiomeerin S-homoseriinin eli L-homoseriinin (CAS 672-15-1) ominaiskiertokyky 5 M vesiliuoksessa on -8,8. R-homoseriinin (CAS 6027-21-0) ominaiskiertokyky vesiliuoksessa on +8,8. Homoseriinin raseemisen seoksen eli DL-homoseriinin CAS-numero on 1927-25-9. Eliöt, jotka kykenevät tuottamaan homoseriiniä valmistavat sitä aspartaattisemialdehydistä homoseriinidehydrogenaasin katalysoimana. Homoseriinistä muodostuu treoniinia homoseriinikinaasin ja treoniinisyntaasin katalysoimana. Treoniinista voi muodostua edelleen isoleusiinia, joten homoseriini on myös isoleusiinin esiaste. Homoseriini on myös kolmannen aminohapon metioniinin biosynteesin esiaste. Kasveissa homoseriinistä muodostuu fosfohomoseriiniä homoseriinikinaasin katalysoimana ja tämä johdannainen kondensoituu kysteiinin kanssa kystationiiniksi, josta muodostuu edelleen metioniinia. Bakteereissa homoseriinistä muodostuu sen sijaan O-asetyylihomoseriiniä homoseriini-O- asetyylitransferaasin katalysoimana tai O-sukkinyylihomoseriiniä homoseriini- O-sukkinyylitransferaasin katalysoimana ja näistä välivaiheista muodostuu useamman vaiheen jälkeen metioniinia. == Lähteet == == Aiheesta muualla == *PubChem: L-homoserine *Human Metabolome Database (HMDB): L-Homoserine *DrugBank: L-Homoserine *Kyoto Encyclopedia of Genes and Genomes (KEGG): L-Homoserine *PubChem: D-Homoserine Luokka:Aminohapot
Samurai Rauni Reposaarelainen

Samurai Rauni Reposaarelainen on vuonna 2016 ensi-iltansa saanut suomalainen elokuva, jonka ohjasi Mika Rättö. Hän on myös yksi elokuvan käsikirjoittajista ja esittää sen pääosaa. Elokuvaa on luonnehdittu lajityypiltään surrealismivaikutteiseksi undergroundelokuvaksi ja tragikoomiseksi draamaksi. == Taustaa == Elokuvan käsikirjoitus on tehty porilaisen vapaan taiteilijaryhmän Teatteri Moderni Kanuunan vuonna 2010 esittämän samannimisen näytelmän pohjalta. Mika Rätön mukaan se perustuu hänen keksimänsä fiktiivisen japanilaisen kirjailijan Kito Kokorun näytelmään Totuus. Ajatuksen näytelmän muokkaamisesta elokuvaksi esitti sen kuvaajana toimiva Sami Sänpäkkilä. Samurai Rauni Reposaarelainen on tehty vain noin 50 000 euron budjetilla. Apurahoilla elokuvaa ovat tukeneet Suomen kulttuurirahasto sekä Taiteen keskustoimikunta, mutta suurimmaksi osaksi se on toteutettu talkoovoimin. Porin seudulla tehdyt kuvaukset alkoivat syksyllä 2012 ja ne saatiin päätökseen kesällä 2015. Ulkokuvausten lisäksi elokuvaa on kuvattu Villilä Studioilla Nakkilassa. Elokuva sai Suomen ensi-iltansa Rakkautta & Anarkiaa festivaaleilla syyskuussa 2016. Elokuvateatterilevitys alkoi lokakuussa 2016 Black Lion Picturesin levittämänä ja keräsi yli 5000 katsojaa. Elokuva on absurdi tragikomedia yhteisöään terrorisoivasta ylivoimaisesta yksilöstä Rauni Reposaarelaisesta. Eri puolille Meri-Poria sijoittuvan tarinan lähtökohtana on sekoittaa japanilaista samuraimytologiaa nyky-Suomeen. Mika Rätön esittämä päähenkilö Rauni Reposaarelainen on pohjimmiltaan hyvä ihminen, mutta runsas alkoholinkäyttö tekee hänestä ajoittain väkivaltaisen. Elokuvan visuaalisuuteen ja tunnelmaan on haettu vaikutteita ohjaajilta, kuten Alejandro Jodorowsky ja Emir Kusturica, jonka mustalaiselokuvista lainattiin ajatus eläinten ja lasten paljoudesta. == Juoni == Elokuvan päähenkilö Rauni Reposaarelainen joutuu murhayrityksen kohteeksi, mutta selviää siitä käyttämällä apunaan pelkkää oljenkortta. Hänen murhaansa yrittänyt henkilö tunnetaan salanimellä "Häpeekyynel", jonka oikeaa identiteettiä Rauni Reposaarelainen ryhtyy selvittämään. Matkallaan ympäri Meri-Poria hän törmää toinen toistaan erikoisempiin kummajaisiin. == Näyttelijät == == Lähteet == == Aiheesta muualla == *Kultakuume: ”Samurai-elokuvaa tehdään innolla ja vähällä rahalla ” Yle Areena. *Samurai Rauni Reposaarelainen -teaser Vimeo. Luokka:Vuoden 2016 suomalaiset elokuvat Luokka:Suomalaiset independent- elokuvat Luokka:Porin kulttuuri
Pernasaaren koulukoti

Pernasaaren koulukoti (1931–1946 Pernasaaren kasvatuslaitos) oli vuosina 1931–1994 Laukaan Vuonteella toiminut koulukoti. Koulukoti toimi Pernasaaren valtionvirkatalossa Laukaan Vuonteen kylässä. 1680-luvulta 1910-luvulle virkatalo oli virkatalon haltijoiden ja vuokraajien hallinnassa mutta tuli vuonna 1920 Kouluhallituksen alaisuuteen. Aluksi sitä viljeltiin Laukaassa sijainneen läheisen Järvilinnan vastaanottokodin poikien avulla kunnes koulukotitoiminta Pernasaaressa käynnistyi 1931. Enimmän osan toiminta- ajastaan laitos oli poikakotina, johon otettiin vain poikia, viimeisinä vuosina 1990-luvulla kuitenkin myös tyttöjä. Koulukotitoiminta päättyi 1994, jolloin samoissa tiloissa aloitti toimintansa Laukaan avovankila, Laukaan vankila. Koulukotiin sijoitettiin niitä, jotka pinnasivat koulusta, tekivät varkauksia tai käyttivät päihteitä. Vanhempien alkoholin käyttö, laiminlyönnit, yksinhuoltajuus ja köyhyys olivat myös koulukotiin joutumisen syitä. Koulukotiin jouduttiin kodin, koulun ja eri laitosten kautta. Siellä järjestettiin avo-, sijais- ja jälkihuoltoa sekä koulukotiopetusta, joka sisälsi peruskouluopetuksen ja ammatillisen koulutuksen tai sen tukemisen. Lisäksi annettiin mielenterveyslaissa tarkoitettuja mielenterveyspalveluja. Koulukotiin sijoitetut ovat kertoneet myöhemmin koulukodissa kokemistaan pahoinpitelyistä, eristämisestä sekä raskaasta fyysisestä työstä. Sosiaaliministeri Juha Rehula (kesk.) esitti koulukodissa sijoitettuna olleille myöhemmin Suomen valtion puolesta anteeksipyynnön. Talvisodan aikana Pernasaaressa toimi 30. sotasairaala. Jatkosodan alkaessa toimintavalmiudessa oli 150 kulkutautisairaansijaa, mutta rakennusta ei käytetty sotasairaalana. Pernasaaren koulukodin silloinen päärakennus tuhoutui tulipalossa joulukuussa 1959. Palossa kuoli kaksi koulukotiin sijoitettua 16-vuotiasta poikaa. Vahingot nousivat yli 30 miljoonaan markkaan. ==Lähteet== Luokka:Laukaan oppilaitokset Luokka:Laukaan rakennukset ja rakennelmat Luokka:Entiset suomalaiset oppilaitokset Luokka:Suomen sosiaali- ja terveyshuollon historia Luokka:Suomen koulukodit ja kasvatuslaitokset
Fallout Shelter

Fallout Shelter on Bethesda Softworksin julkaisema hiekkalaatikkopeli, joka julkaistiin vuonna 2015 iOS- ja Android-laitteille. Pelimaailma sijoittuu Fallout-pelisarjasta tuttuun ydinsodan jälkeiseen post-apokalyptiseen maailmaan. Pelin tarkoituksena on rakentaa oma holvi () ja hankkia sinne asukkaita (). Asukkaiden saaminen mahdollistaa erilaisten tilojen rakentamisen holviin ja myös holvin ulkopuolisen maailman tutkimisen. Holvia tulee myös puolustaa hyökkäyksiä vastaan. Heinäkuussa 2016 peli julkaistiin myös Windowsille ja helmikuussa 2017 Xbox Onelle. == Lähteet == == Aiheesta muualla == * Luokka:Android-pelit Luokka:IOS-pelit Luokka:Nintendo Switch -pelit Luokka:PlayStation 4 -pelit Luokka:Xbox One -pelit Luokka:Windows-pelit Luokka:Seulonnan keskeiset artikkelit Luokka:Fallout-pelit Luokka:Ilmaispelit
Nyerin piirikunta

Nyerin piirikunta on yksi Kenian aluehallinnon 47 piirikunnasta. Se sijaitsee maan keskiosissa; Mount Kenyan länsirinteet sijaitsevat piirikunnan itäosassa. Piirikunnan pinta-ala on 3 337 neliökilometriä ja väkiluku 693 558 (2009). Piirikunnan keskus on Nyerin kaupunki (63 626 as. vuonna 2009). Se sijaitsee linnuntietä 97 kilometriä Nairobista pohjoiseen. Nyerin piirikunta jakautuu paikallishallinnossa kuuteen vaalipiiriin (constituences), jotka voidaan jakaa edelleen äänestysalueisiin (ward). Piirikunta kuuluu kenialaisen teen tuotantoalueisiin. Aberdarevuoriston itärinteet ovat osaksi piirikunnassa, samoin Mount Kenyan länsirinteet. Rinteiden alaosassa harjoitetaan teenviljelyä ja muuta maataloutta. Esimerkiksi laadukkaasta teestään tunnettu Ragatin teetehdas sijaitsee Nyerin piirikunnassa, Mount Kenyan lounaispuolella. Piirikunnan nähtävyyksiin kuuluvat Aberdaren kansallispuisto ja Afrikan toiseksi korkein vuori Mount Kenya. Nyeri.jpg|Katunäkymä Nyeristä. ==Lähteet== ==Aiheesta muualla== *Nyeri County. County well know for farming. (kenyacounty.co.ke) Luokka:Kenian piirikunnat
Scheibler

Scheibler on vuosina 1900–1907 valmistettu saksalainen automerkki. Scheibler- autotehtaan perusti Fritz Scheibler vuonna 1899 Aacheniin.Maailman autoklassikot, Karisto, 2010, sivu 251 Ensimmäinen Scheibler-auto valmistui vuonna 1900 ja se voitti Frankfurtin autonäyttelyssä kultaa. Voittoautossa oli kaksisylinterinen moottori edessä ja voima välitettiin taka-akselille ketjun välityksellä. https://www.motorbase.com/manufacturer/profile/scheibler/ Myöhemmin tehdas valmisti nelisylinteristä 24 HP-mallia, jossa oli 4,4 litran moottori, teholtaan 17,5 kW eli 24 hv. Scheibler lopetti henkilöautojen valmistuksen vuonna 1907 ja keskittyi kuorma-autojen valmistukseen. ==Lähteet== Luokka:Saksalaiset automerkit Luokka:1900-vuosikymmenen autot
Swim

Swim on kanadalaisen elektronisen musiikin artistin Cariboun (oik. Dan Snaith) studioalbumi, joka julkaistiin 20. huhtikuuta 2010. Se oli Snaithin toinen Caribou -nimen alla julkaistu studioalbumi. Swim sai ylistävän vastaanoton kriitikoilta, ja esimerkiksi The Guardian nimesi sen ilmestymisvuotensa kuudenneksi parhaaksi albumiksi. == Kappaleet == # # # # # # # # # == Arvostelut == * Metacritic: 83/100Metacritic: Reviews for Swim by Caribou * AllMusic: AllMusic review * The A.V. Club: A–The A.V. Club: Album review * The Guardian: The Guardian review * Pitchfork: 8.4/10Pitchfork Media: Album review * Soundi: == Lähteet == Luokka:Vuoden 2010 albumit Luokka:Kanadalaiset albumit Luokka:Elektronisen musiikin albumit
Nyandaruan piirikunta

Nyandaruan piirikunta on yksi Kenian aluehallinnon 47 piirikunnasta. Maaseutuvaltainen piirikunta sijaitsee Itä-Afrikan hautavajoaman itäisen haaran länsirinteessä, linnuntietä 50–150 kilometriä Nairobista pohjoisluoteeseen. Nyandaruan piirikunnan pinta-ala on 3 304 neliökilometriä ja väkiluku 596 268 (2009). Piirikunnan keskus on Ol Kaloun pikkukaupunki. Se sijaitsee linnuntietä noin 122 kilometriä Nairobista pohjoisluoteeseen. Piirikunta jakautuu paikallishallinnossa viiteen vaalipiiriin (constituences), jotka voidaan jakaa edelleen 25 äänestysalueeseen (ward). Maatalous muodostaa piirikunnan talouselämän perustan ja piirikunta tunnetaankin perunanviljelyalueena. Myös esimerkiksi matkailua ja uusiutuvaa energiantuotantoa pyritään kehittämään. Aberdarevuoriston länsirinteet sijaitsevat piirikunnassa. Piirikunnan nähtävyyksiin kuuluu Aberdaren kansallispuisto. ==Lähteet== ==Aiheesta muualla== *Nyandarua County. County well know for Potato farming. (kenyacounty.co.ke) Luokka:Kenian piirikunnat
Allvis

Allvis on skandinaavisessa mytologiassa kääpiö. Hänen nimensä merkitsee ”kaikkitietävä”. Hän takoi aasajumalille aseita, ja palkkioksi jumalat lupasivat Thorin poissa ollessa tämän tyttären Thrudin vaimoksi Allvisille. Thoria sopimus ei kuitenkaan miellyttänyt. Kun Allvis saapui noutamaan palkkiotaan, päätti Thor järjestää kokeen estääkseen avioliiton. Thor ilmoitti suostuvansa antamaan Thrudin puolisoksi Allvisille, jos kääpiö kykenisi vastaamaan kaikkiin Thorin kysymyksiin. Thor pitkitti koetta aamunkoittoon asti, jolloin auringonsäteet osuivat Allvisiin ja tämä muuttui kiveksi, sillä kääpiöt eivät kestä auringonvaloa.Tynni 1982, s. 253 == Lähteet == * Eddan jumalrunot. Suomentanut sekä johdannolla ja selityksillä varustanut Aale Tynni. Porvoo Helsinki Juva: WSOY, 1982 (2. painos 1998). ISBN 951-0-11503-7. === Viitteet === Luokka:Skandinaavisen mytologian kääpiöt
Hillman Imp

pienoiskuva|Hillman Imp Hillman Imp (Suomessa myöhemmin Sunbeam 900) on vuosina 1963–1976 Rootes Groupin valmistama pikkuauto. Autoa tuotiin myös Suomeen. Imp oli ensimmäisiä autoja, jossa oli läpituuletus ja ilman poisto takana. Moottori sijaitsee takana. Hillman Impissä on nestejäähdytteinen nelitahtinen nelisylinterinen 875 cm³ rivimoottori. Suurin teho 29 kW (39 hv) /5000 r/min (DIN-normin mukaan, liioitteleva SAE bruttoteho 42 hv). Suurin vääntömomentti 7,2 kpm eli 70,6 Nm /2800 r/min (DIN).Tekniikan Maailma 8/1964, koeajo Tekniikan Maailman 8/1964 koeajossa Hillman Imp kiihtyi 0–80 km/h 15,8 sekunnissa ja 0–100 km/h 30,9 sekunnissa. Huippunopeus oli 120 km/h. Imp maksoi vuonna 1964 Suomessa 6 795 markkaa ja vuonna 1969 Sunbeam 900 -nimisenä 7 980 markkaa.Tekniikan Maailma 7/1969, koeajo Impissä oli paljon mekaanisia vikoja, joista huolimatta auto oli suosittu halvan hintansa ansiosta. Huonon maineen vuoksi vuonna 1969 auto nimettiin Suomessa Sunbeam 900:ksi . Muualla maailmassa mallinimi säilyi koko ajan Hillman Impinä. Hillman Impissä oli aluksi leveä nauhamainen nopeusmittari, mutta 1969 se vaihdettiin pyöreään nopeusmittariin. Ajo-ominaisuudet ovat kohtalaisen hyvät, mutta kuljettajan täytyy ottaa huomioon takamoottorista johtuva takapainoisuus. Auto on melko meluisa ja sisätilojen viimeistelyssä on toivomisen varaa. Lämmityslaite on takana olevasta moottorista johtuen varsin tehoton. Takamoottorirakenteensa ansiosta Hillman Imp tuli suosituksi myös ralliautona. Imp toimi elokuvassa Bensaa suonissa päähenkilöiden ralliautona. == Lähteet == == Aiheesta muualla == Imp Luokka:1960-luvun autot Luokka:1970-luvun autot
Archive.today

archive.today (ennen archive.is) on vuonna 2012 käynnistetty sivusto, joka toimii digitaalisena aikakapselina. Sivustolla voi tallentaa haluamansa verkkosivun sen hetkisen sisällön archive.todayn verkkoarkistoon ja tehdä hakuja aiemmin tallennetuista verkkosivuista. Palvelun ylläpitäjä esti palvelun toimimisen Suomessa heinäkuussa 2015, ennaltaehkäistäkseen selkkauksia Suomen viranomaisten kanssa. Esto päättyi kuitenkin helmikuussa 2016. Tammikuussa 2019 sivusto alkoi käyttämään archive.is-verkkotunnuksen sijaan archive.today-tunnusta. == Katso myös == * Wayback Machine * Digitaalinen pitkäaikaissäilytys == Lähteet == == Aiheesta muualla == * archive.today-sivusto Luokka:Internetin historia Luokka:Arkistot
Murangan piirikunta

Murangan piirikunta tai Murang’an piirikunta on yksi Kenian aluehallinnon 47 piirikunnasta. Se sijaitsee Kenian keskiosissa, pääkaupunki Nairobin ja Kenian korkeimman vuoren Mount Kenyan puolivälissä. Murangan piirikunnan pinta-ala on 2 558,9 neliökilometriä ja väkiluku 942 581 (2009). Väkiluvun ennustetaan kasvavan noin 966 672 henkeen vuonna 2017. Väestön keskimääräinen vuotuinen tulotaso (PPP) oli 1 455,5 USD vuonna 2012 (lähellä Kenian keskiarvoa 1 436 USD). Piirikunnan keskus on Muranga (Murang’a; 23 949 as. vuonna 2009). Se sijaitsee linnuntietä 73 kilometriä Nairobista koilliseen. Piirikunta jakautuu paikallishallinnossa seitsemään vaalipiiriin (constituences), jotka voidaan jakaa edelleen 35 äänestysalueseen (electoral ward). Piirikunta kuuluu kenialaisen teen tuotantoalueisiin. Aberdarevuoriston itärinteet laskeutuvat osaltaan piirikuntaan ja rinteiden alaosassa harjoitetaan teenviljelyä ja muuta maataloutta. Enemmistöllä väestöstä on pieni maaomistus. Viljelykasveja ovat esimerkiksi tee, kahvi, avokado, mango, banaani, vihannekset ja juurekset. ==Lähteet== ==Aiheesta muualla== *Muranga County. County well know for farming. (kenyacounty.co.ke) Luokka:Kenian piirikunnat
Jouko Heikura

Jouko Heikura (s. 1961) on suomalainen kirjailija ja toimittaja. Sanoma Osakeyhtiön toimittajakoulun käynyt Heikura aloitti toimittajanuransa Helsingin Sanomissa vuonna 1984. Hän työskenteli lehdessä vuoteen 1987, minkä jälkeen hän siirtyi Ilta-Sanomiin. Hän toimi Ilta-Sanomien kirjeenvaihtajana Tukholmassa vuosina 1988–1990, Lontoossa vuosina 1990–1992 ja 1994–2001, Balkanilla ja Budapestissa vuosina 1992–1994 sekä New Yorkissa vuosina 2001–2003. Heikuran ensimmäinen romaani, toimittaja Rakel Ahosta kertova Mustien vuorten varjossa, julkaistiin vuonna 2011. Sama hahmo on päähenkilönä myös romaaneissa Joki kaupungin alla (2013) ja Asemapaikka New York (2015). Osa kirjojen tapahtumista pohjautuu Heikuran omiin kokemuksiin hänen kirjeenvaihtajavuosiltaan. Heikura omistaa yhdessä sisarensa Hanna Teerijoen kanssa yrityksen Paloheinä Golf. Yritys hallinnoi Helsingin Paloheinässä sijaitsevaa golfkenttää. Heikura on koulutukseltaan filosofian maisteri. Hän opiskeli pääaineenaan teoreettista filosofiaa. == Teokset == * * * * Lahja äidilleni. Helsinki: Gummerus, 2020. ISBN 9789512416974. == Lähteet == Luokka:Suomalaiset kirjailijat Luokka:Suomalaiset toimittajat Luokka:Vuonna 1961 syntyneet Luokka:Elävät henkilöt
Kirinyagan piirikunta

Kirinyagan piirikunta on yksi Kenian aluehallinnon 47 piirikunnasta. Se sijaitsee Kenian keskiosissa, Afrikan toiseksi korkeimman vuoren, Mount Kenyan (5 199 m) etelärinteellä, 1 158–5 380 metrin korkeudella merenpinnasta. Kirinyagan piirikunnan pinta-ala on 1 479 neliökilometriä ja väkiluku 528 054 (2009). Väkiluvun ennakoidaan kasvavan noin 595 379:ään vuonna 2017. Piirikunnan keskus on Kerugoyan pikkukaupunki (16 369 as. vuonna 2009). Se sijaitsee linnuntietä noin 102 kilometriä Nairobista pohjoiskoilliseen. Piirikunta jakautuu paikallishallinnossa neljään vaalipiiriin (constituences: Mwea, Ndia, Kirinyaga Central ja Gichugu), jotka voidaan jakaa edelleen 20 äänestysalueeseen (ward). Piirikunnassa on kuusi Tanajoen vesistöön kuuluvaa sivujokea, jotka kuljettavat sadevesiä ja Mount Kenyan sulamisvesiä Intian valtamereen laskevaan Tanajokeen. Vesiä käytetään myös maatalouden kasteluvetenä kanavaverkostojen välityksellä. Piirikunta kuuluu Mount Kenyan eteläiseen teealueeseen. Esimerkiksi useita Kangaitan ortodoksisella menetelmällä tuotettuja teelaatuja arvostetaan. ==Lähteet== ==Aiheesta muualla== *Kirinyaga County. County well know for Mount Kenya. (kenyacounty.co.ke) Luokka:Kenian piirikunnat
Embun piirikunta

Embun piirikunta on yksi Kenian aluehallinnon 47 piirikunnasta. Se sijaitsee maan keskiosissa, Afrikan toiseksi korkeimman vuoren, Mount Kenyan (5 199 m) kaakkoisrinteellä. Embun piirikunnan pinta-ala on 2 818 neliökilometriä ja väkiluku 516 212 (2009), ja 543 221 (2013). Piirikunnan keskus on Embun kaupunki (35 736 as. vuonna 2009). Se sijaitsee linnuntietä noin 109 kilometriä Nairobista koilliseen. Piirikunta jakautuu paikallishallinnossa neljään vaalipiiriin (constituences: Manyatta, Mbeere North, Mbeere South, Runyenjes), jotka voidaan jakaa edelleen 20 äänestysalueeseen (electoral ward). Piirikunta kuuluu Mount Kenyan teentuotantoalueeseen. Maatalousvaltaisessa piirikunnassa tuotetaan myös kahvia, puuvillaa, pähkinöitä (makadamiapähkinä), maissia, papuja, hirssiä, durraa, perunoita, kassavaa, jamssia ja hedelmiä. Seudulla kasvatetaan karjaa, vuohia, lampaita, siipikarjaa ja sikoja. Maatalouden kasteluvettä saadaan Tanajoen vesistön joista, lähteistä ja kaivoista. Piirikunta tarjoaa turisteille nähtävää muun muassa Mount Kenyan ja muiden luonnonkohteiden tiimoilta. Piirikunnassa sijaitsee muutamia vesivoimaloita patoineen. Embu monument.jpg|Piirikunnan monumentti Embun kaupungissa. ==Lähteet== ==Aiheesta muualla== *Embu County. County well know for Hydroelectric Dams. (kenyacounty.co.ke) Luokka:Kenian piirikunnat
Heramaanjärvi

Heramaanjärvi on Pirkanmaalla Kangasalla Lihasulassa sijaitseva järvi. == Maantietoa == Järven pinta-ala on 21 hehtaaria. Se on 900 metriä pitkä ja 500 metriä leveä. Järven rantaviivan pituus on 2,6 kilometriä ja se on erämaajärvi, jonka rannat ovat kallioista havupuumetsää. Siinä ei ole kartan mukaan saaria. Järven etelärannalle on rakennettu maja, jonka omistaja on Kangasalan reserviupseeriyhdistys. Majaa voi vuokrata. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen (35.731) järvi kuuluu. Järven vedenpinnan korkeus on 130,1 metriä mpy. Järvi laskee Heramaanojana ensin Palojärveen ja sen jälkeen vielä Vähäjärveen, josta se laskee Vähäjärvenojana Vesijärveen Lihasulan Hepolahdessa. == Historiaa == Kalmbergin kartastossa vuodelta 1855–1856 järvi esiintyy erämaajärvenä, jonka nimenä on ”Haramajärvi”. Järvestä on piirretty puro Palojärvelle ja puron alajuoksulle on merkitty niittyjä. Myös Heramaanjärven länsipäässä on niittyjä, mutta asutusta ei ole lähelläkään. Vuoden 1954 peruskartassa järven nimi kirjoitettiin ”Heramajärvi” ja sinne johti kärrypolku Koiviston talolta. Järvi oli tuolloin autio, mutta seuraavassa vuoden 1958 kartassa oli nykyiselle paikalle rakennettu kolme rakennusta. Tilanne säilyi vuosia samanlaisena, kunnes vuoden 1975 kartassa oli rakennuksille rakennettu uusi tie idästä Säynäjärvelle johtavalta tieltä. Tähän karttaan oli järven nimeksi merkitty nykyinen ”Heramaanjärvi”. == Luontoarvoja == Järvi on lähes luonnontilainen ja hyvin karu. Järvi on merkitty hyväksi urheilusukelluskohteeksi hyvän näkyvyyden ja erämaisuutensa takia. Vesi on kirkasta ja näkyvyyttä voi olla tilanteesta riippuen 4–10 metriä. Kaarinanpolku ohittaa järven ja on eräs sen kohteista. Järven rantoja kiertää polkuja rantaa seuraten. Lihasulan säätiö on liittänyt vuonna 2016 järvenrannat ja niiden lähiympäristön luonnonsuojelualueeksi Metso-ohjelman mukaisesti. Itse järvi ei ole suojelualueena. == Lähteet == Luokka:Vesijärven lähialue (Pirkanmaa) Luokka:Kangasalan järvet Luokka:Lihasula
Hei Eikka, nyt on keikka

Hei Eikka, nyt on keikka on Eino Valtasen studioalbumi vuodelta 1977. == Kappaleet == ===A-puoli=== # # # # # # # # ===B-puoli=== # # # # # # == Aiheesta muualla == * Hei Eikka, nyt on keikka discogs.com -sivustolla Luokka:Vuoden 1977 albumit Luokka:Eino Valtasen albumit
No justiinsa juu

No justiinsa juu on Eino Valtasen studioalbumi vuodelta 1978. == Kappaleet == ===A-puoli=== # # # # # # ===B-puoli=== # # # # # # == Aiheesta muualla == * No justiinsa juu discogs.com -sivustolla Luokka:Vuoden 1978 albumit Luokka:Eino Valtasen albumit
Hellurei ja hellät tunteet

Hellurei ja hellät tunteet on Eino Valtasen studioalbumi vuodelta 1979. Se ylsi korkeimmillaan maaliskuussa 1979 Suomen albumilistan sijalle 14 ja Juice Leskisen kirjoittama albumin nimikappale samassa kuussa singlelistan sijalle 7. == Kappaleet == ===A-puoli=== # # # # # # # ===B-puoli=== # # # # # # # == Muusikot == *Jorma Ylösen jouset – jousisoittimet *Martti Metsäketo, Pekka Pohjola – basso *Ilpo Kallio, Tomi Parkkonen – rummut *Heikki Laurila, Kalle Lae – kitara *Pentti Lasanen – klarinetti *Raimo Roiha, Olli Ahvenlahti, Antti Hyvärinen – kosketinsoittimet *Markku Johansson – trumpetti *Juhani Aaltonen – tenorisaksofoni *Irina Milan, Irma Tapio – taustalaulu == Lähteet == == Aiheesta muualla == * Hellurei ja hellät tunteet discogs.com -sivustolla Luokka:Vuoden 1979 albumit Luokka:Eino Valtasen albumit
Ponsikaskaat

Ponsikaskaat (Cicadomorpha) on kaskaiden alalahkoon kuuluva osalahko. Siihen kuuluvia lajeja oli olemassa jo noin 280 miljoonaa vuotta sitten permikaudella. Osalahko on nivelkärsäisten lahkon moninaisin ja siihen kuuluvat lajit ovat eniten erikoistuneet sopeutumaan erilaisiin elinympäristöihin. Niitä tavataan tundralta tropiikin sademetsiin ja niitä esiintyy monenlaisissa elinympäristöissä maan alaisista paikoista puiden oksistoon. == Luokitus == * Yläheimo Cicadoidea ** Heimo Laulukaskaat Cicadidae ** Heimo Sylkikaskaat Aphrophoridae ** Heimo Cercopidae ** Heimo Clastropteridae ** Heimo Epicygidae ** Heimo Machaerotidae * Yläheimo Cercopoidea ** Heimo Aetalionidae ** Heimo Kääpiökaskaat Cicadellidae ** Heimo Melizoridae ** Heimo Sarvikaskaat Membracidae ** Heimo Myerslopiidae == Lähteet == == Aiheesta muualla == *Laji.fi: Cicadomorpha *ITIS: Cicadomorpha *UniProt: Taxonomy - Cicadomorpha * http://www.ncbi.nlm.nih.gov/pubmed/11161763 Luokka:Kaskaat
Kannuskaskaat

Kannuskaskaat (Fulgoromorpha) on kaskaiden alalahkoon kuuluva osalahko. == Luokitus == * Heimo Achilidae * Heimo Achilixiidae * Heimo Acanaloniidae * Heimo Cixiidae * Heimo Viljakaskaat Delphacidae * Heimo Derbidae * Heimo Dictyopharidae * Heimo Eurybrachidae * Heimo Flatidae * Heimo Fulgoridae * Heimo Gengidae * Heimo Hypochthonellidae * Heimo Issidae * Heimo Kinnaridae * Heimo Lophopidae * Heimo Meenoplidae * Heimo Nogodinidae * Heimo Ricaniidae * Heimo Tetticometridae * Heimo Tropiduchidae == Lähteet == == Aiheesta muualla == *Laji.fi: Fulgoromorpha * * *ITIS: Fulgoromorpha *UniProt: Taxonomy - Fulgoromorpha Luokka:Kaskaat
Porsche Macan

Porsche Macan (Type 95B) on saksalaisen Porschen vuodesta 2014 lähtien valmistama crossover-tyyppinen henkilöauto. Malli esiteltiin Los Angelesin ja Tokion autonäyttelyissä 2013 ja sen myynti Euroopassa käynnistyi keväällä 2014. Macan on merkin ensimmäinen malli segmentissään. Mallinimi Macan juontaa juurensa indonesian kielen sanasta tiikeri. Kaikki Porsche Macanit varustetaan turboahdetuilla moottoreilla.http://www.netcarshow.com/porsche/2015-macan/ Vuoden 2014 Euro NCAP -kolaritestistä Macan sai tulokseksi täydet viisi tähteä. == Kehitystyö ja tausta == Valmistaja kertoi Macanista ensi kerran kehitysprojektina marraskuussa 2010 ja ilmoitti hankkeesta virallisesti maaliskuussa 2011. Macanin tuotanto tapahtuu Leipzigissa rinnakkain Panameran ja Cayennen kanssa. PDK-Kaksoiskytkinvaihteistolla varustettu Macan on positioitu urheilullisemmaksi kuin mukavuuspainotteisempi isoveljensä Cayenne. http://www.porsche.com/uk/aboutporsche/pressreleases/pcgb/?lang=none&pool;=international- de&id;=2010-11-29-02 Teknisesti Porsche Macan perustuu väljästi Audi Q5:een, jakaen alustarakenteistaan yhden kolmanneksen tämän kanssa. Akseliväli ja jousitusratkaisut ovat vastaavat kuin Audissa, mutta moottorit, vaihteisto, jousituksen asetukset, sisusta ja kori ovat Porschen tarpeita varten suunnitellut. Auto on myös hieman pitempi ja leveämpi (43 mm/36 mm) kuin Q5.http://www.porsche.com/uk/models/macan/macan/featuresandspecs/ == Moottorit ja suorituskyky == Ensimmäisenä Porsche-mallistona kautta historian, kaikki Macanit ovat varustettuja ahdetuilla moottoreilla. Moottorivalikoima käsittää yhden 4-sylinterisen rivimoottorin (ei Suomen tuontivalikoimassa) sekä kolme V6-moottoria, joista yksi on dieselkäyttöinen. http://www.porsche.com/uk/models/macan/ Macan Macan S Macan Turbo Macan S Diesel Moottori R4 Turbo V6 Turbo V6 Turbo V6 Turbo Iskutilavuus 1 984 cm³ 2 997 cm³ 3 604 cm³ 2 967 cm³ Teho 237 hv (174 kW) 340 hv (250 kW) 400 hv (294 kW) 258 hv (190 kW) Vääntömomentti 350 Nm @ 1500 rpm 460 Nm @ 1450 rpm 550 Nm @ 1350 rpm 580 Nm @ 1750 rpm Kiihtyvyys 0–100 km/h 6,9 / 6,7 s 5,4 / 5,2 s 4,8 / 4,6 s 6,3 / 6,1 s Vetotapa Neliveto Neliveto Neliveto Neliveto Hiilidioksidipäästöt 168 g/km 204 g/km 208 g/km 159 g/km Omapaino (DIN) 1 770 kg 1 865 kg 1 925 kg 1 880 kg ; Huomiolista == Lähteet == == Aiheesta muualla == Macan Luokka:J-segmentin autot Luokka:2010-luvun autot Luokka:2020-luvun autot
Kanaliini

Kanaliini (C4H10N2O3) on proteiinisynteesiin osallistumattomiin eli ei- proteinogeneettisiin aminohappoihin kuuluva orgaaninen yhdiste. Yhdistettä esiintyy eräissä hernekasveihin kuuluvissa kasvilajeissa ja se on myrkyllinen yhdiste. == Ominaisuudet == Huoneenlämpötilassa kanaliini on valkoista kiteistä ainetta. Yhdiste on optisesti aktiivinen ja sen luonnossa esiintyvän enantiomeerin ominaiskiertokyky vesiliuoksessa on +7,7. Kanaliini on ainoa luonnossa esiintyvä aminohappo, joka sisältää vapaan amino-oksiryhmän. Aine reagoi hyvin nopeasti aldehydien ja karboksyylihappojen kanssa muodostaen oksiimin. Ensimmäisen kerran kanaliinia eristettiin Canavalia ensiformis- hernekasvista ja tämän jälkeen sitä on tavattu muistakin kasvilajeista, jotka tuottavat myös kanavaniinia. Kasveissa kanaliinia muodostuu kanavaniinista arginaasientsyymin katalysoimana. Kanaliini on kasveissa osa aineenvaihduntakiertoa, joka muistuttaa ureakiertoa. Se reagoi karbamoyylifosfaatin kanssa ornitiinitranskarbamylaasin katalysoimana O-ureidohomoseriiniksi, josta muodostuu arginiinimeripihkahapposyntetaasin katalysoimana kanavaninomeripihkahappoa. Tämä tuote hajotetaan arginiinimeripihkahappolyaasin katalysoimana kanavaniiniksi ja fumaarihapoksi. Yhdiste voi myös pelkistyä homoseriiniksi kanaliinireduktaasin katalysoimana. Kanaliini on hyvin myrkyllistä kasveja syöville eläimille. Sen on havaittu olevan insektisidinen yhdiste muun muassa tupakkakiitäjän (Manduca sexta) toukkia vastaan ja neurotoksinen myös aikuisia lajin perhosille. Kanaliinin myrkyllisyys johtuu siitä, että se reagoi helposti pyridoksaalifosfaatin kanssa muodostaen oksiimin, jolloin tärkeiden pyridoksaalifosfaattia koentsyyminä käyttäjien entsyymien toiminta estyy. Yhdiste muistuttaa myös rakenteeltaan huomattavasti gamma-aminovoihappoa ja neurotoksisten vaikutusten arvellaan johtuvan tästä syystä. == Lähteet == == Aiheesta muualla == *DrugBank: Canaline *Human Metabolome Database: L-Canaline *Kyoto Encyclopedia of Genes and Genomes (KEGG): L-Canaline *ChemBlink: O-Amino-L-homoserine Luokka:Aminohapot Luokka:Kasvimyrkyt
Nikolai Kovaljov (miekkailija)

Nikolai Anatoljevitš Kovaljov (, s. 28. lokakuuta 1986 Vesjolyi) on venäläinen säilämiekkailun olympiamitalisti, maailmanmestari ja Euroopan-mestari. 177 senttimetriä pitkä ja 73 kilogrammaa painava oikeakätinen Kovaljov edustaa Pietarin Dynamoa.http://fie.html.infostradasports.com/cache/2/TheASP.asp@pageid%3D8937&personid;%3D470666&sportid;%3D208&Cache;%3D2.html?1827 Kovaljov saavutti pronssia vuoden 2012 kesäolympialaisista Lontoosta henkilökohtaisesta kilpailusta ollen myös neljäs joukkuekilpailussa.http://www.sports- reference.com/olympics/athletes/ko/nikolay-kovalyov-1.html Vuoden 2008 kesäolympialaisissa hän oli niin ikään joukkuekilpailun neljäs ja henkilökohtaisen kilpailun 26:s. MM-kilpailuista Kovaljov on saavuttanut kolme kultaa, kaksi hopeaa ja yhden pronssin. Mitaleista yksi kulta ja yksi hopea ovat henkilökohtaisia.http://fie.org/fencers/fencer/5800 EM-kilpailuista Kovaljovilla on kaksi kultaa ja kaksi pronssia. Vuoden 2013 kesäuniversiadeista Kazanista hän voitti kultaa joukkuekilpailusta. Kovaljov on naimisissa ja hänellä on kaksi lasta. Hänen valmentajaan toimii Vladimir Djatšenko. == Lähteet == Luokka:Venäläiset miekkailijat Luokka:Venäläiset olympiamitalistit Luokka:Vuonna 1986 syntyneet Luokka:Elävät henkilöt
Coulibaly

Coulibaly () on yleinen bambaran kielen sukunimi Länsi-Afrikassa, kuten esimerkiksi Malissa ja Norsunluurannikolla. Se on muun muassa seuraavien henkilöiden sukunimi: *Amadou Gon Coulibaly (1959–2020), Norsunluurannikon pääministeri 2017–2020 *Daniel Ouezzin Coulibaly (1909–1958), ylävoltalainen poliitikko *Fatoumata Coulibaly (s. 1950-luvulla), malilainen journalisti, näyttelijä, ohjaaja ja feministi *Hamed Coulibaly (s. 1996), norsunluurannikkolainen jalkapalloilija *Ismaël Coulibaly (s. 1992), malilainen taekwondoin *Koman Coulibaly (s. 1970), malilainen jalkapalloerotuomari *Malick Coulibaly (s. 1971), malilainen oikeustieteilijä, poliitikko ja ministeri *Mohamed Coulibaly (s. 1989), malilainen uimari *Moussa Balla Coulibaly (1933–2019), malilainen poliitikko *N’Diaye Fatoumata Coulibaly (1954–2010), malilainen psykologi, poliitikko ja ministeri *Souleymane Coulibaly (s. 1994), norsunluurannikkolainen jalkapalloilija *Vincent Coulibaly (s. 1953), guinealainen roomalaiskatolinen arkkipiispa *Wadidié Founè Coulibaly (s. 1983), malilainen hallintovirkailija ja ministeri. == Katso myös == * Kalidou Koulibaly (s. 1991), ranskalainen jalkapalloilija
Lionel Cox (ampuja)

Lionel Cox (s. 11. heinäkuuta 1981 Seraing) on belgialainen kivääriammunnan olympiamitalisti. 185 senttimetriä pitkän ja 75 kilogrammaa painavan Coxin valmentajana toimii Constant Tzoumakas.http://www.issf- sports.org/athletes/athlete.ashx?personissfid=SHBELM1107198101 Cox saavutti olympiahopeaa 50 metrin pienoiskiväärin makuukilpailusta vuoden 2012 kesäolympialaisista Lontoosta.http://www.sports- reference.com/olympics/athletes/co/lionel-cox-2.html Vuonna 2013 hän oli kolmas ammunnan maailmancupissa Changwonissa niin ikään 50 metrin pienoiskiväärissä. Cox aloitti ammunnan 15-vuotiaana vuonna 1996 ja kilpailemisen siinä vuonna 2005. == Lähteet == Luokka:Belgialaiset ampujat Luokka:Belgialaiset olympiamitalistit Luokka:Vuonna 1981 syntyneet Luokka:Elävät henkilöt
Lionel Cox (ratapyöräilijä)

Lionel Malvyne Cox, OAM (5. joulukuuta 1930 Brisbane – 9. maaliskuuta 2010 Sydney) oli australialainen ratapyöräilyn olympiavoittaja. Hän aloitti kilpapyöräilyn 15-vuotiaana.http://www.sports- reference.com/olympics/athletes/co/lionel-cox-1.html Cox saavutti olympiakultaa kahden kilometrin tandemajosta vuoden 1952 kesäolympialaisista Helsingissä yhdessä Russell Mockridgen kanssa, vaikka Cox ei ollut koskaan ennen kilpaillut tandemajossa.http://www.sahof.org.au/hall-of-fame/member- profile/?memberID=52&memberType;=athlete Samana päivänä hän voitti myös hopeaa yhden kilometrin eräajosta. Vuonna 1956 Cox siirtyi ammattilaiseksi, mutta ajoi ammattilaisena vain kaksi vuotta, ennen kuin palasi takaisin amatööriksi vuonna 1958. MM-kilpailuissa hän oli parhaimmillaan neljäs vuonna 1954. Joulukuussa 1993 Cox nimettiin Australian urheilun hall of fameen ja vuonna 1999 hän sai australialaisen kunniaritarikunnan mitalin (Medal of the Order of Australia, OAM) ansioistaan ratapyöräilyn parissa. Cox kuoli maaliskuussa 2010 79-vuotiaana. == Lähteet == Luokka:Australialaiset ratapyöräilijät Luokka:Australialaiset olympiavoittajat Luokka:Vuonna 1930 syntyneet Luokka:Vuonna 2010 kuolleet
Joutsenohalli

Joutsenohalli on liikuntahalli Lappeenrannan Joutsenon taajamassa ja osa laajempaa Joutsenon urheilukeskusta. Se toimii Naisten Salibandyliigassa pelaavan Joutsenon Katajan kotihallina. == Rakentaminen == Joutsenohallin rakentaminen aloitettiin syyskuussa 2007, ja se avattiin tammikuussa 2009. Budjetti oli 5,2 miljoonaa euroa. Hallin suunnitteli Arkkitehtitoimisto Mattiveikko Salo. Keskustelua hallin rakentamisesta käytiin paikallislehdistössä jo vuonna 1990. == Palloilusali == Hallin palloilusalin pinta-ala on 1 100 neliömetriä ja vapaa korkeus 11 metriä, ja se on jaettavissa kolmeen eri osaan. Lattiapinnoitteena on alue- ja pistejoustava polyuretaani, joka soveltuu erityisesti salibandyn, lentopallon ja futsalin pelaamiseen. Salissa oli alun perin 133-paikkainen kiinteä yläkatsomo ja 180-paikkainen avattava teleskooppikatsomo. Palloilusalin koko ja katsomorakenteet tuottivat ongelmia Katajan salibandyjoukkueille, sillä täysimittainen salibandykenttä (40 × 20 metriä) varoalueineen mahtuu saliin vain alakatsomon ollessa suljettuna. Katajan miesten joukkue pelasi 2. divisioonan otteluitaan hallissa poikkeusluvalla. Katajan naisten joukkueen noustua kaudeksi 2015–2016 Salibandyliigaan, jossa vaatimuksena on vähintään 150 katsojapaikkaa, kaupunki remontoi yläkatsomon. Uudessa yläkatsomossa on noin 200 paikkaa. == Muut tilat == Hallissa on myös 60 metrin juoksusuora, pituus- ja korkeushyppypaikat ja heittopressu yleisurheilijoiden käyttöön sekä 140 neliömetrin kuntosali. Yleisöpalveluihin kuuluu 25-paikkainen kahvila. Halli voi tarvittaessa toimia myös konsertti-, kokous- ja näyttelytilana. Hallin ulkoseinustalla on urheilukeskuksen keskuskentän 589-paikkainen katettu pääkatsomo ja selostamo. Joutsenolaisen yhdistetyn hiihtäjän Paavo Korhosen palkintokokoelma, johon kuuluu muun muassa MM-kultamitali vuodelta 1958 ja Holmenkollenin kisojen voittomalja vuodelta 1957, on esillä Joutsenohallissa. Korhonen lahjoitti palkintonsa Lappeenrannan kaupungille vuonna 2010. == Käyttäjät == Katajan otteluiden lisäksi hallissa pelataan muun muassa futsalin piirisarjaa ja järjestetään muita turnauksia ja pelejä. Suomen Sotilasurheiluliiton kamppailupäivät järjestettiin Joutsenohallissa ja Maasotakoululla syyskuussa 2012. Hallia käyttävät myös koululaiset sekä eläkeläis-, vammais- ja terveysliikuntaryhmät ja lasten liikuntamaa. Joutsenohallilla oli vuonna 2011 noin 43 000 kirjattua käyttäjää pois lukien koululaiset ja liikuntasalin ohjatut ryhmät. Kuntosalille ostettiin 5 300 sarjakorttia. == Lähteet == == Aiheesta muualla == * Joutsenohalli Lappeenrannan kaupungin sivustolla Luokka:Joutseno Luokka:Lappeenrannan urheilupaikat Luokka:Suomen urheiluhallit
Haamupyörä

Haamupyörä, aavepyörä, kummituspyörä tai valkoinen pyörä ( tai white bike) on liikenneonnettomuudessa kuolleen pyöräilijän muistoksi onnettomuuspaikan läheisyyteen sijoitettu, valkoiseksi maalattu polkupyörä. Tapa on alkujaan Yhdysvalloista ja sillä halutaan kiinnittää moottorivoimalla liikkuvien huomio suojattomiin kanssakulkijoihin. Ensimmäiset haamupyörät sijoitettiin Saint Louisiin, Missouriin vuonna 2003. Toisen tiedon mukaan ensimmäiset aavepyörät olivat osa taiteilija Jo Slotan Ghost Bike -taideprojektia San Franciscossa Yhdysvalloissa. Aavepyöräliike on levinnyt kymmeniin kaupunkeihin. Suomessa on pystytetty haamupyöriä ainakin Mikkelissä vuonna 2012, Helsingin Maunulassa vuonna 2011, Töölössä 2015 ja Herttoniemessä 2020. Valkeakoskella 2020 ja Tampereen Kalevankankaalla 2020. == Lähteet == == Aiheesta muualla == * * * Luokka:Liikenneturvallisuus Luokka:Polkupyörät Luokka:Muistomerkit Luokka:Kuolema